GO GEORGE vyfde herdenking | Go George
GO GEORGE vyfde herdenking
Published: Fri, 13 Dec 2019
Die GO GEORGE mascottes en Kampioene in feestelike kostuums het Saterdagoggend by die York Straatsirkel vergader, dans en juig, en het glimlaggende motoriste herinner aan die BUSDIENS se 5ste verjaarsdag.
Die GO GEORGE-busdiens het die afgelope naweek sy vyfde bestaansjaar gevier nadat die eerste van die huidige drie fases van roetes op 8 Desember 2014 uitgerol het.
Om die geleentheid te vier, het die gewilde GO GEORGE-gelukbringers Saterdagoggend saam met personeel in kleurvolle kostuum, met vrolike plakkate, ballonne en fluitjies by die Yorkstraat-sirkel seker gemaak dat die boodskap oorgedra word: GO GEORGE is vyf jaar oud en trots daarop!
Volgens James Robb, GO GEORGE-bestuurder, is die George Geïntegreerde Openbare Vervoernetwerk (GIPTN) hoopvol dat die huidige dooiepunt oor verdere ontplooiings in die nuwe jaar opgelos sal word. “Ons sien werklik uit daarna om van diens te wees vir die res van die George-gemeenskap wat ook die voordele verdien wat die busdiens vir die mense van George bring,” het hy gesê.
GO GEORGE-bestuurder James Robb en sy dogter Katherine (2) wuif saam met Georgie en Smartie vir verbygaande motoriste by die Yorkstraat-sirkel.
Previous ArticleGO GEORGE celebrates fifth anniversary
Next ArticleGO GEORGE says thank you!